
PRODUKTRESUMÉ

for

Uniferon, injektionsvæske, opløsning


0.	D.SP.NR.
08324

1.	VETERINÆRLÆGEMIDLETS NAVN
Uniferon

Lægemiddelform: Injektionsvæske, opløsning
Styrke(r): 200 mg/ml

2.	KVALITATIV OG KVANTITATIV SAMMENSÆTNING

Aktivt stof:
Hver ml indeholder 200 mg jern(III) som jern(III) hydroxid dextran kompleks. 

Hjælpestoffer:

	Kvalitativ sammensætning af hjælpestoffer og andre bestanddele
	Kvantitativ sammensætning, hvis oplysningen er vigtig for korrekt administration af veterinærlægemidlet

	Natriumklorid
	

	Phenol
	5 mg

	Vand til injektionsvæsker 
	

	Saltsyre/natriumhydroxid (til pH-justering)
	



Mørkebrun, uigennemsigtig opløsning.


3.	KLINISKE OPLYSNINGER

3.1	Dyrearter, som lægemidlet er beregnet til
Svin (pattegrise).



3.2	Terapeutiske indikationer for hver dyreart, som lægemidlet er beregnet til
Behandling og forebyggelse af anæmi som følge af jernmangel.

3.3	Kontraindikationer
Må ikke anvendes til pattegrise ved mistanke om vitamin E og/eller selenmangel.
Må ikke anvendes i tilfælde af overfølsomhed over for det aktive stof.
Må ikke anvendes til svin, der er ældre end 4 uger, da det kan medføre misfarvning af kødet.

3.4	Særlige advarsler
Ingen.

3.5	Særlige forholdsregler vedrørende brugen

Særlige forholdsregler vedrørende sikker brug hos de dyrearter, som lægemidlet er beregnet til
Der bør anvendes normale, aseptiske injektionsteknikker.

Særlige forholdsregler for personer, der administrerer veterinærlægemidlet til dyr
Der skal udvises forsigtighed for at undgå utilsigtet selvinjektion. I tilfælde af utilsigtet selvinjektion skal der straks søges lægehjælp, og indlægssedlen eller etiketten bør vises til lægen. Personer med kendt overfølsomhed over for jerndextran skal administrere veterinærlægemidlet med forsigtighed. Vask hænder efter brug.

Særlige forholdsregler vedrørende beskyttelse af miljøet
Ikke relevant.

3.6	Bivirkninger
Svin (pattegrise):

	Meget sjælden
(<1 dyr ud af 10.000 behandlede dyr, herunder enkeltstående indberetninger):
	Død1,2 
Overfølsomhedsreaktioner
Hudmisfarvning på injektionsstedet3
Kutan calcinose3,4


1 	Har været forbundet med genetiske faktorer eller mangel på E-vitamin og/eller selen.
2 	Dødsfald blandt pattegrise er lejlighedsvis rapporteret. Disse dødsfald tilskrives øget følsomhed over for infektion som følge af midlertidig blokering af det retikuloendoteliale system. 
3 	Forbigående.
4 	Ved injektionsstedet.

[bookmark: _Hlk66891708]Indberetning af bivirkninger er vigtigt, da det muliggør løbende sikkerhedsovervågning af et veterinærlægemiddel. Indberetningerne sendes, helst via en dyrlæge, til enten indehaveren af markedsføringstilladelsen eller dennes lokale repræsentant eller til den nationale kompetente myndighed via det nationale indberetningssystem. Se indlægssedlen for de relevante kontaktoplysninger.

3.7	Anvendelse under drægtighed, laktation eller æglægning
Ikke relevant.

3.8	Interaktion med andre lægemidler og andre former for interaktion
Kan medføre reduktion i optagelsen af samtidigt administreret oralt jern.

3.9	Administrationsveje og dosering
Indgives intramuskulært eller subkutant.
200 mg jern som jerndextran per pattegris svarende til 1 ml per pattegris.

Forebyggelse: En enkelt injektion gives til 1-4 dage gamle pattegrise.
Behandling: En enkelt injektion.

Da der kun foreligger et begrænset antal studier vedrørende biotilgængelighed af jerndextran indgivet subkutant, anbefales den intramuskulære indgift.

3.10	Symptomer på overdosering (og, hvis relevant, nødforanstaltninger og modgift)
1. Transferrin-jern mætningsniveauer førende til øget tilbøjelighed til (systemisk) bakteriel sygdom, smerter, inflammationsreaktioner såvel som absces ved injektionsstedet kan forekomme.
1. Der kan forekomme vedvarende misfarvning af muskelvæv ved injektionsstedet.
1. Iatrogen forgiftning med følgende symptomer: Blege slimhinder, blødende gastroenteritis, opkastning, takykardi, hypotension, dyspnø, ødemer, halthed, chok, dødsfald, leverskade.
1. Overdosering kan behandles med et jernchelerende præparat.

3.11	Særlige begrænsninger og betingelser for anvendelse, herunder begrænsninger for anvendelsen af antimikrobielle og antiparasitære veterinærlægemidler for at begrænse risikoen for udvikling af resistens
Ikke relevant.

3.12	Tilbageholdelsestid(er)
0 dage.


4.	FARMAKOLOGISKE OPLYSNINGER

4.1	ATCvet-kode
QB 03 AC.

4.2	Farmakodynamiske oplysninger
Jern er en vigtig del af hæmoglobinet i de røde blodlegemer, der transporterer ilt til alle dele af kroppen. Dette veterinærlægemiddel indeholder jern som et stabilt jern(III)-hydroxid dextran kompleks analogt til ferritin (jernhydroxidfosfatproteinkompleks), som er den fysiologiske form af jern. Jernet er tilgængeligt i en non-ionisk, vandopløselig form, der har meget lav toksicitet sammenlignet med frit jern. Jern (i form af jerndextran) er antianæmisk, idet det øger den jernreserve, der er nødvendig for dannelsen af hæmoglobin og genopfyldning af enzymer, der er bundet til jern og involveret i vækst og modstandsdygtighed mod infektioner. Efter injektion deponeres jern hydroxid dextran komplekset i det reticuloendoteliale system, hvor jernet gradvist frigives fra komplekset.



4.3	Farmakokinetiske oplysninger
Efter intramuskulær injektion absorberes jerndextran hurtigt fra injektionsstedet ind i kapillærerne og det lymfatiske system. Cirkulerende jern elimineres fra blodet af plasmaceller i det reticuloendoteliale system, der nedbryder komplekset til jern og dextran. Jernet bindes straks til protein, hvorved der dannes hemosiderin eller ferritin (fysiologisk jern), eller i mindre grad til transferrin. 
Plasmahalveringstiden er 5 timer for cirkulerende jern. Små mængder af jern udskilles i urin og fæces.
Dextran metaboliseres eller udskilles uomdannet.


5.	FARMACEUTISKE OPLYSNINGER

5.1	Væsentlige uforligeligheder
Da der ikke foreligger undersøgelser vedrørende eventuelle uforligeligheder, må dette veterinærlægemiddel ikke blandes med andre præparater.

5.2	Opbevaringstid
Opbevaringstid for veterinærlægemidlet i salgspakning (Blød LDPE plasthætteglas): 3 år.
Opbevaringstid for veterinærlægemidlet i salgspakning (Glas hætteglas): 3 år.
Opbevaringstid for veterinærlægemidlet i salgspakning (Hård HDPE plasthætteglas): 2 år.
Opbevaringstid efter første åbning af den indre emballage: 28 dage, hvis lægemidlet opbevares under 25 ºC.

5.3	Særlige forholdsregler vedrørende opbevaring
Beskyttes mod frost.

5.4	Den indre emballages art og indhold
100 ml hård plasthætteglas (HDPE). 
100 ml glas hætteglas.
100 ml og 200 ml blød plasthætteglas (LDPE) i aluminium eller gennemsigtig folie. Folien må ikke åbnes før ibrugtagning af veterinærlægemidlet.

Pakningsstørrelser
Pakning med 5, 12 og 20 hætteglas à 100 ml eller 12 plasthætteglas à 200 ml.

Ikke alle pakningsstørrelser er nødvendigvis markedsført.

5.5	Særlige forholdsregler vedrørende bortskaffelse af ubrugte veterinærlægemidler eller affaldsmaterialer fra brugen heraf
Lægemidler må ikke bortskaffes sammen med spildevand eller husholdningsaffald.

Benyt returordninger ved bortskaffelse af ubrugte veterinærlægemidler eller affaldsmaterialer herfra i henhold til lokale retningslinjer og nationale indsamlingsordninger, der er relevante for det pågældende veterinærlægemiddel.

6.	NAVN PÅ INDEHAVEREN AF MARKEDSFØRINGSTILLADELSEN
Pharmacosmos A/S
Rørvangsvej 30
4300 Holbæk

7.	MARKEDSFØRINGSTILLADELSESNUMMER (-NUMRE)
13602

8.	DATO FOR FØRSTE TILLADELSE
7. november 1990

9.	DATO FOR SENESTE ÆNDRING AF PRODUKTRESUMÉET
23. juli 2026

10.	KLASSIFICERING AF VETERINÆRLÆGEMIDLER
HV
Der findes detaljerede oplysninger om dette veterinærlægemiddel i EU-lægemiddeldatabasen (https://medicines.health.europa.eu/veterinary).

